Document ID: 31998R2716

KOMISSION ASETUS (EY) N:o 2716/98,
annettu 14 päivänä joulukuuta 1998,
Espanjan lipun alla purjehtivien alusten miekkakalan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2635/97 (2), ja erityisesti sen 21 artiklan 3 kohdan,
sekä katsoo, että
laajasti vaeltavien kalakantojen suurimmista sallituista saaliista vuodelle 1998, niiden jakamisesta kiintiöinä jäsenvaltioille ja niiden kalastamista koskevista edellytyksistä 19 päivänä joulukuuta 1997 annetussa neuvoston asetuksessa (EY) N:o 65/98 (3), sellaisena kuin se on viimeksi muutettuna asetuksella (EY) N:o 1283/98 (4), säädetään miekkakalakiintiöistä vuodeksi 1998,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä, ja
komissiolle toimitettujen tietojen mukaan Espanjan lipun alla purjehtivien tai Espanjassa rekisteröityjen alusten miekkakalasaaliit Atlantin valtamerellä linjan 5° pohjoista leveyttä pohjoispuolella ovat täyttäneet vuodeksi 1998 myönnetyn kiintiön; Espanja on kieltänyt tämän kannan kalastuksen 10 päivästä joulukuuta 1998; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Espanjan lipun alla purjehtivien tai Espanjassa rekisteröityjen alusten miekkakalasaaliit Atlantin valtamerellä linjan 5° pohjoista leveyttä pohjoispuolella ovat täyttäneet Espanjalle vuodeksi 1998 myönnetyn kiintiön.
Kielletään Espanjan lipun alla purjehtivilta tai Espanjassa rekisteröidyiltä aluksilta miekkakalan kalastus Atlantin valtamerellä linjan 5° pohjoista leveyttä pohjoispuolella sekä näiden alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 10 päivästä joulukuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 1998.

Labels: 8
18
6